b'\n_START_ARTICLE_\nCreu de la pla\xc3\xa7a de l\'Esgl\xc3\xa9sia (Vinaixa)\n_START_SECTION_\nDescripci\xc3\xb3\n_START_PARAGRAPH_\nCreu de terme feta totalment de pedra. Arrenca d\'una peanya circular, una roda de mol\xc3\xad gran\xc3\xadtica; segueix una base mixtil\xc3\xadnia, un cub rematat amb una mena de pir\xc3\xa0mide de formes arrodonides. A la cara frontal hi ha una inscripci\xc3\xb3 amb una data "MCMLX". El fust de secci\xc3\xb3 octogonal \xc3\xa9s for\xc3\xa7a estret i monol\xc3\xadtic, amb un capitell c\xc3\xb2nic amb uns ornaments ondulants. Rematant trobem pr\xc3\xb2piament la creu. Al centre dins d\'un requadre hi figura el nom de Crist, JHS, i al revers, el de Maria. \xc3\x89s una creu llatina amb bra\xc3\xa7os poligonals acabats en punta.'